Tsy maintsy ho vita leitsy ity ady ity ary handresy isika. Any frantsa amin’izany fotoana izany no hahitako vady, amin’ireo vazaha vavy maro an’alinalina manano-tena sy mpitovo, hoy ratsara ambroise feno fanantenana sy finoana. Dia nipetraka teo tsv notohizana intsony iny resaka iny. 565- karazan’olona maro izahay no tao anatin’ity rezimanta ity. Vitsy ihany no tena vazaha fotsy hoditra fa olon’ny zana-tany mainty avy tany antilles na la martinique na comores na eran’ny afrika manontolo avaratra sy atsimo no betsaka tao. Izany no tena vary zato naharon’ny sompitra. Ny nahafinaritra dia ny tsy nahitana fihafahafana na fifanesoesoana teo anivon’ny rehetra. Ivelan’ny lalao fanalana andro, toy ny karatra na daomy, dia nisy koa fifanantonan’ny samy tia na samy nahay zava-570- maneno, tao koa ary maro dia maro izy ireny, ny mpakafy sy mpahay baolina kitra. Nisy ekipa telo no tsinjo ho tena nahay sy niavaka indrindra tamin’izy ireo andeha leitsy, hoy randriamaro tamin’ny namany betsaka, indrindra ireo efa nahatsangana ekipa mpanao baolina kitra, hamboarintsika kanefa tsy ho horakorahintsika loatra fa hozarazaraintsika sy haparitatsika amin’ny ekipa telo ireto namantsika fotsy hoditra ireto. 575 tsy ho sarotra ve leitsy, ny hanao izay ahatanteraka izany hevitra izany ? Hoy ny hevitry ny sasany tsara dia tsara tokoa leiretsy izany hevitra izany, hoy indray ny hafa raha tsy tanterantsika amim-pilaminana izany dia mety hiseho aoriana ny fifampiandanian’ny fotsy sy mainty hoditra, ary dia mety hitarika zava-dratsy izany, hoy randriamaro tompon-kevitra 580- efa nahitana fifandonana tokoa amin’ny lalao iraisana toy ny baolina kitra, fa tsy amin’ny lalaon’ny tsirairay toy ny hazakazaka tamin’ny toerana samihafa. Samy manana ny hambom-pony mantsy na ny fotsy saiky avy amin’ny mpanjanaka na ny mainty mora tohina saiky avy amin’ny tany nozanahina sambatra ny mpampihavana ry ingahy pasitera ô ! Fa dia ho lasa zanak’andriamanitra tokoa 585- isika rehetra, hoy ilay anankiray avy any cameroun. Tenin’ny soratra masina ao amin’ny baiboly izany ! Nahafinaritra tokoa fa tsy nisy raorao ny fiaraha-monina nandritry ny roa volana nialoha ny fanamboaran-dasy araka ny tetikady na stratégie noheveran’ny mpitari-tafika, izay efa manana teo am- pelatanany planina kotrehin’ny fahavalo, na hitsitokotoko na hitambatambatra amin’ny fandrosoana na fihemorana. 590- taloha kelin’ny hiparitahanay, dia niteny ilay namanay avy any cameroun. Sahabo ho 20 lahy izahay no teo ity fifampitsimbinana resahintsika ity mba hitandroana ny firaisankina, indrindra ny fifankatiavana, dia ilaina dia ilaina tokoa, hoy izy. Ary eo amin’ny firenena anankiray dia zava-masina mihitsy izy io. Dia novoaboasany ny fahasahiranana any cameroun tanindrazany. 595 any aminy, hono, dia zava-droa loha no hahasarotra mihitsy ny firaisana, ary indrisy aza, fa mety hiteraka indray fisamatsamahana vaovao hanampy trotraka ny fizarazarana efa novolen’ny mpanjanatany. Voalohany, ny tanindrazanay dia voazara roa ara-pitondrana, ny frantsay ao avaratra ary ny anglisy ao andrefana. Dia efa mizara roa koa izany ny teny ampiasain’ny mponina. Faharoa, efa voazarazaran’ny razana teo aloha ho faritra zato mahery hatry ny ela samy rnanana 600- ny fiteniny avy ny firenenay, ka dia jereo amin’izany fa tena ho sarotra tokoa no hahatokana ny firenena any aoriana any. Any madagasikara izay nosy tokana lehibe hodidinin’ny ranomasina dia tsy mba misy fieferan- tany mampizarazara toy ny hita eto afrika. Teny tokana rahateo koa no tenenina sy ifanankalozana eran’ny nosy. Talohan’ny fanjanahan-tany rahateo, dia efa nisy ny fanjakana malagasy nanana solontena nalefa sy 605- nandrindra fihavanana tamin’ny firenen-dehibe maromaro. Dia nanao hazakazaka madinika izahay ary nihemotra nianatsimo araka ny baiko nomena anay.